lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv lv sl es lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Deputāti otrajam lasījumam neatbalsta priekšlikumu noteikt konkrētu datumu dabasgāzes piegāžu aizliegšanai no Krievijas – ZZ.lv
Vārda dienas svin: Elza, Ilizana
andra.ozola@zz.lv - 20.04.2022 - 11:14
Saeimas Tautsaimniecības, agrārās, vides un reģionālās politikas komisijas deputāti, otrajam lasījumam skatot grozījumus Enerģētikas likumā, trešdien neatbalstīja priekšlikumu noteikt konkrētu datumu dabasgāzes piegāžu aizliegšanai no Krievijas.
Tādējādi vismaz pagaidām spēkā saglabāts komisijas iepriekš apstiprinātais priekšlikums, kas paredz piegādes no Krievijas aizliegt brīdī, kad spēkā stātos likumprojekts. Valdība otrdien, 19.aprīlī, konceptuāli atbalstīja ideju atteikties no Krievijas dabasgāzes no 2023.gada.
Ekonomikas ministrijas (EM) parlamentārā sekretāre Ilze Indriksone (NA) komisijas sēdē norādīja, ka, lai gan tuvākajā laikā piegādes no Krievijas nav plānotas, lai pilnībā atteiktos no dabasgāzes, Latvijai būtu nepieciešams arī Igaunijas Paldisku sašķidrinātās dabasgāzes (LNG) terminālis, ņemot vērā riskus nākamajai apkures sezonai un potenciālajam riskam par elektroenerģijas tīkla desinhronizāciju no Krievijas puses.
Tāpat atteikšanos no dabasgāzes no nākamā gada atbalsta Latvijas partneri, piemēram, Igaunija, kas ir jāņem vērā, jo Latvija ir vienotajā dabasgāzes tirgū, pauda Indriksone.
Saturs turpināsies pēc reklāmas.
Saeimas deputāts Kārlis Šadurskis (JV) aicināja priekšlikumu par atteikšanos no Krievijas dabasgāzes atstāt iepriekšējā redakcijā, proti, konkrētus termiņus nenosakot.
Viņš uzsvēra, ka situācija līdz trešajam lasījumam vēl var ļoti krasi mainīties, piemēram, Krievijas puse var pieņemt lēmumu dabasgāzes piegādes pārtraukt.
Šadurska idejai piekrita komisijas vadītājs Krišjānis Feldmans (K), kurš skaidroja, ka šis likumprojekts vēl nav nododams trešajā lasījumā, nav steidzams. Tādēļ, ja EM vēlēsies šādu priekšlikumu iesniegt pēcāk un formāli, atbilstoši Saeimas kārtības rullim, tas būs izdarāms, un komisijas deputāti to izskatīs.
Saturs turpināsies pēc reklāmas.
Jau ziņots, ka ekonomikas ministrs Jānis Vitenbergs (NA) otrdien, 19.aprīlī, pēc Ministru kabineta sēdes žurnālistiem norādīja, ka valdība konceptuāli ir vienojusies par atteikšanos no Krievijas dabasgāzes un LNG termināļa būvniecību Latvijā.
Viņš informēja, ka šādu normu paredzēts iestrādāt Enerģētikas likumā.
Vitenbergs skaidroja, ka ticamākais variants termiņam, kurā notiks atteikšanās un kas apspriests arī ar Igaunijas partneriem, ir nākamā gada 1.janvāris.
Saturs turpināsies pēc reklāmas.
Ministrs atzīmēja, ka šāds solis būs īstenojams ar Paldisku LNG termināļa darbības sākšanu Igaunijā. Baltija tādējādi kļūtu par pirmo reģionu Eiropā, kas pilnībā atteicies no Krievijas dabasgāzes.
Tāpat vēstīts, ka Saeimas Tautsaimniecības, agrārās, vides un reģionālās politikas komisija 6.aprīlī atbalstīja priekšlikumu Enerģētikas likumā noteikt aizliegumu dabasgāzes piegādēm no Krievijas uz Latviju. Lai likumprojekts stātos spēkā, tas vēl otrajā un trešajā lasījumā jāatbalsta atbildīgajā komisijā un Saeimā.
Gāze Latvijas ziņas Politika
Arī otrdien Latvijā gaidāms lietus un brāzmains vējš
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.